
Melding om fisket uke 36/2026 
Rapporten er skrevet mandag 07.09.2026 av Brynjar Torsteinsson, Ann-Rita Thoresen, Audun Reiertsen, Tiril Meyer Tøllefsen, Tage Eriksen Eines og Amanda Kransvik.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 36 i 2026, dvs. 31. august til 06. september 2026.   

Omsetningen i uke 36 utgjorde 197 millioner kroner, ned fra 303 millioner kroner uken før, men fortsatt over nivået fra tilsvarende uke i fjor. Fersk sei og torsk var størst målt i verdi, begge med om lag 26 millioner kroner, etterfulgt av kongekrabbe og hyse. Fersk torsk, sei og hyse gikk noe tilbake fra uke 35, mens breiflabb, ferske reker og taskekrabbe bidro positivt i kystfisket. For seinot har fangsten økt etter åpning av seinotfisket 70 grader og nordover 13. august, men fortsatt beskjedne kvantum sammenlignet med tidligere år. For fryst råstoff var det særlig reker, sei, blåkveite og torsk som preget omsetningen. Taskekrabbefisket er godt i gang, men ligger foreløpig noe bak fjoråret i kvantum, samtidig som prisnivået er noe høyere enn på samme tid i fjor.

Råfisklagets omsetning i uke 36 utgjør 197 millioner kroner (foreløpig tall), ned fra 303 millioner kroner i uke 35. Under følger en kort oppsummering av hovedtallene:  
· I uke 36 stod norske fartøy for 169 millioner kroner av totalen, mens utenlandske fartøy omsatte for 29 millioner kroner. Av omsetningen for norske fartøy kom 100 millioner kroner fra fersklevert råstoff, og 68 millioner kroner fra fryst råstoff. 
· I tilsvarende uke i fjor var totalomsetningen 161 millioner kroner. Av dette stod utenlandske fartøy for 3 millioner kroner, mens norske fartøy stod for 158 millioner kroner, fordelt med 103 millioner kroner på fersk og 54 millioner kroner på fryst råstoff. 
· Hittil i år (per uke 36) er total omsetning 15.162 millioner kroner. Av dette utgjør utenlandske landinger totalt 1.517 millioner kroner, mens norske fartøy står for 13.646 millioner kroner. Fordelt med 8.428 millioner kroner på fersk og 5.213 millioner kroner på fryst råstoff. 
· Til samme tid i fjor var totalomsetningen 15.761 millioner kroner, hvorav 2.404 millioner kroner kom fra utenlandske fartøy. For norske fartøy var omsetningen 13.357 millioner kroner, fordelt med 8.428 millioner kroner på fersk og 5.213 millioner kroner på fryst råstoff. 
Omsetning uke 36 2026
Råfisklagets omsetning for norske båter i uke 36 i år fremgår av tabell 1, med fordeling på fersk/fryst/tørket råstoff, og per fiskeslag. 
Tabell 1. Omsetning for norske båter i uke 36/2026, fordelt per fersk/fryst/tørket og per fiskeslag.

Frystomsetning
Foreløpige tall for fryst råstoff fra norske fartøy i uke 36 viser 1.716 tonn til verdi 68 millioner kroner, ned fra forrige ukes 3.592 tonn til verdi 184 millioner kroner. 
Reker, sei, torsk, blåkveite og uer stod for det meste med henholdsvis 42, 8, 8, 7 og 1,9 millioner kroner, og for øvrig slik det fremgår av tabell 1.
Landinger av fryst råstoff fra norske fartøy til nøytrale fryselager i uke 36 var på totalt 1.037 tonn, opp fra 678 tonn uka før. Dette er kvanta som bare er delvis omsatt. Topp 5 arter landet i uke 36: 
· Reke med 436 tonn
· Sei med 204 tonn
· Torsk med 169 tonn
· Hyse med 167 tonn
· Uer med 34 tonn
Kvantumet fryst er levert fra 4 trålere med 845 tonn og 2 snurrevad-fartøy med 192 tonn.
Ferskomsetning
Omsetningen av fersklevert råstoff i uke 36 endte på 100 millioner kroner, en nedgang fra uken før som endte på 107 millioner kroner. 
De største artene på ferskomsetningen målt i verdi i uke 36:
· Sei omsatt for 26 millioner kroner
· Torsk omsatt for 26 millioner kroner
· Kongekrabbe omsatt for 13 millioner kroner
· Hyse omsatt for 8 millioner kroner
· Krill omsatt for 5 millioner kroner
Fersk torsk
Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser i uke 36 i år og i fjor. De to
tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusivt restråstoff.

Tabell 2. Omsetning av fersk torsk, A og ekstra kvalitet fra norske båter i uke 36, 2026 sammenlignet med samme uke i fjor. Fra redskapene garn, jukse, line og snurrevad, eksklusivt restråstoff.

Tabell 3. Priser av fersk torsk per redskap, A og ekstra kvalitet fra norske båter i uke 36, 2026, eksklusiv restråstoff.

Omsetningen av fersk torsk i uke 36 utgjorde 513 tonn til 26 millioner kroner. Det er en nedgang fra uken før, da det ble omsatt 736 tonn til 37,5 millioner kroner. 
Den geografiske fordelingen av omsetningen i uke 36 er fremstilt i tabell 2. Oversikten under viser kvantum fordelt på redskap: 
· 344 tonn på snurrevad
· 71 tonn på line/autoline
· 49 tonn på garn
· 31 tonn på teiner
· 17 tonn på juksa
Hittil i 2026, per uke 36, er det omsatt 82.481 tonn fersk torsk til en verdi på 5.319 millioner kroner. Sammenlignet med 96.155 tonn og 4 740 millioner kroner til samme periode i fjor. 
Fersk sei
Omsetningen av fersk sei i uke 36 utgjorde 1.250 tonn til en verdi av 26 millioner kroner. Det er en nedgang fra forrige uke hvor sei utgjorde 1.483 tonn til en verdi av 31 millioner kroner. 
Vi ser kvantumet har økt for fangst med not, autoline/line og teiner fra forrige uke. Fangst med snurrevad, juksa og trål har derimot gått ned fra forrige uke.
· 587 tonn på snurrevad
· 330 tonn på not
· 155 tonn på garn
· 123 tonn på juksa
· 36 tonn på line/autoline
· 19 tonn på teiner

Seinotfisket nord for 70 grader åpnet igjen 13. august. I uke 36 ble det som nevnt levert 330 tonn fangstet med not. Dette ble fangstet av 4 fartøy fordelt på Myre fiskemottak og Havøysundfisk AS hvor det ble levert henholdsvis 188 og 142 tonn.

Fra åpningen 13. august og frem til nå, per uke 36, er det levert 898 tonn notsei til en verdi av 18,7 millioner kroner. Notseien er levert til 5 ulike anlegg, hvor det er levert mest til Myre fiskemottak med 308 tonn. 

Hittil i 2026, per uke 36, er det omsatt 32.092 tonn fersk sei til en verdi på 704 millioner kroner, mot 53.517 tonn til 764 millioner kroner i samme periode i fjor. 
Den totale omsetningen av fersk sei i uke 36 fordeler seg per sone slik det fremgår av tabell 4 med prisinformasjon angitt i samme tabell.
Tabell 4: Omsetning av fersk sei, A og ekstra kvalitet fra norske båter i uke 36, 2026 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.

Fersk hyse
Det ble levert 350 tonn fersk hyse i uke 36, til en verdi av 7,8 millioner kroner. Det er en reduksjon fra 418 tonn til verdi 9,5 millioner kroner i uke 35. Redskapsfordelingen var slik: 
· 199 tonn på snurrevad
· 125 tonn på line/autoline
· 19 tonn på garn
· 7 tonn samlet på juksa og teiner
Hittil i 2026, per uke 36, er det omsatt 21.845 tonn fersk hyse til en verdi på 516 millioner kroner, mot 22.070 tonn og 355 millioner kroner i samme periode i fjor.
Tabell 5 viser den geografiske spredningen av ferskhysefisket i uke 36 med prisinformasjon angitt i samme tabell. 
Tabell 5: Omsetning av fersk hyse, krokfanget, A og ekstra kvalitet fra norske båter i uke 36, 2026 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.

Fersk kongekrabbe
I uke 36 ble det omsatt 42 tonn kongekrabbe til en verdi av 13,4 millioner kroner. Det er en reduksjon fra uke 35, da det ble omsatt 51 tonn kongekrabbe til en verdi av 14 millioner kroner. Det er fangstet 29 tonn fordelt på 78 fartøy i kvoteregulert fiske, med en gjennomsnittspris på 394,87 kr/kg. Resterende 13 tonn er fangstet uregulert av 65 fartøy til snittpris 162,38 kr/kg. 
Fangsten levert i uke 36 er fangstet i følgende områder:
· 11 tonn i havområdet mellom Berlevåg og Båtsfjord
· 9 tonn utenfor Gjesvær, mellom Magerøya og Måsøy
· 9 tonn i Porsangerfjorden
· 3 tonn i Tanafjorden
· 1 tonn i Varangerfjorden
· 1 tonn i Laksefjorden
· 1 tonn i havområdet utenfor Fruholmen og mot Måsøy 
· Kvanta under 1 tonn i resterende fangstfelt
Fersk taskekrabbe
I uke 36 ble det omsatt 143 tonn fersk taskekrabbe til en verdi på 2,4 millioner kroner, en nedgang fra 154 tonn og 2,6 millioner kroner uka før. Foreløpig er det uke 35 som utgjør største uka for omsetning av taskekrabbe i 2026. 
Hittil i år (per uke 36) er det omsatt 1.299 tonn taskekrabbe til en verdi på 20,6 millioner kroner, tatt av 128 fartøy. Til samme tid i fjor var det omsatt 1.420 tonn til en verdi på 21 millioner kroner, fra 135 fartøy. Selv om kvantum er lavere i 2026 er prisen styrket seg noe og det betales i gjennomsnitt 15,94 kr/kg for taskekrabben så langt i år mot 14,80 kr/kg til samme tid i fjor. Omsetningen i 2025 var på sitt høyeste i uke 35 med 188 tonn og 2,8 millioner kroner, med en jevn fordeling av kvantum frem til og med uke 40. 
I uke 36 er det registrert omsetning fra 84 forskjellige fartøy. Den geografiske fordelingen av landingene er: 
· 54 tonn i Sør-Trøndelag
· 49 tonn på Helgeland
· 16 tonn i Lofoten
· 1 tonn i Nordmøre
· 11 tonn i Nord-Trøndelag
Fersk reke
I uke 36 ble det omsatt 39 tonn ferske reker til verdi 3,6 millioner kroner, økt kvantum med 2 tonn fra uka før, mens verdi har gått opp fra 3,4 millioner kroner. Fordeling av fersk kokt reke og rå reke til pilling er også lik fra uka før, så endringen kommer hovedsakelig av redusert pris fra uka før. 
Fordelt per fangstfelt har vi følgende oversikt: 
· 18 tonn i Varangerfjorden
· 12 tonn i Kvænangen
· 3 tonn i Ullsfjorden
· 1,7 tonn i Lyngenfjorden
· 1,7 tonn i Vågsfjorden
· Kvanta under 1 tonn i resterende fangstfelt. 
Hittil i 2026 (per uke 36) er det omsatt 1.218 tonn fersk reke til verdi 114 millioner kroner. Herav utgjør fersk kokt reke 903 tonn til verdi 109 millioner kroner, og rå reke til pilling utgjør 315 tonn til 6 millioner kroner. I samme periode i fjor var det omsatt 1.352 tonn fersk reke til 122 millioner kroner. 
Fersk kveite
I uke 36 ble det omsatt 63 tonn fersk kveite til verdi 4,7 millioner kroner, en økning fra 59 tonn / 4,7 millioner kroner uken før. Geografisk fordeler fangstene seg med 16 tonn i Troms, 15 tonn i Lofoten/Salten, 9 tonn på Helgeland, 8 tonn i Vest-Finnmark og 6 tonn i Vesterålen. Kvanta under 5 tonn i resterende leveringssoner. Hittil i år er det levert 739 tonn til verdi 57 millioner kroner. Til samme tid i fjor var det omsatt 843 tonn kveite til verdi 59 millioner kroner.

Fersk breiflabb
I uke 36 ble det omsatt 127 tonn fersk breiflabb til verdi 4,5 millioner kroner, en økning fra 116 tonn og 4,3 millioner kroner uka før. I 2025 toppet fisket etter breiflabb seg i uke 38 med 204 tonn og 7 millioner kroner. 
Omsetningen av breiflabb i uke 36 fordeler seg på følgende soner:
· 28 tonn i Vesterålen
· 27 tonn i Lofoten/Salten
· 22 tonn i Troms
· 19 tonn i Sør-Trøndelag
· 16 tonn på Helgeland
· Kvanta under 10 tonn i øvrige soner
Hittil i år er det omsatt 1.069 tonn fersk breiflabb til verdi 40 millioner kroner, mot 1.271 tonn og 46 millioner kroner samme periode i fjor. 

Landingsoversikt
Tabellene viser totalt antall fartøy som landet i området, fordelt på sted og redskap. For hver art (torsk, hyse og sei) er det oppgitt høyeste registrerte fangst per enkeltfartøy innen den aktuelle gruppen. Tallene representerer dermed maksimal fangst per art og ikke samlet fangst for alle fartøy. Dersom én båt har størst fangst av torsk og en annen båt har størst fangst av sei, vil tabellen vise høyeste registrerte fangst for hver art, selv om det er ulike fartøy som står bak disse fangstene.
Fra omsetninga fra perioden i uke 36 2026 har vi følgende oversikt (alle kvanta i rundvekt):
Øst-Finnmark

Vest-Finnmark

Troms

Vesterålen

Lofoten/Salten

Helgeland-Nordmøre

